ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना 84.70 कोटींपेक्षा अधिक लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 4.75 कोटींपेक्षा अधिक लसीच्या न वापरलेल्या उपयोगी मात्रा, शिल्लक; 42.83 लाखापेक्षा अधिक मात्रा पुरवठा प्रक्रीयेत
नवी दिल्ली, 28 सप्टेंबर 2021
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करेल, राज्ये आणि केंद्रशासित प्रदेशांना त्याचा मोफत पुरवठा केला जाईल.
|
|
VACCINE DOSES
|
|

|
|
SUPPLIED
|
|
84,70,41,325
|
|
PIPELINE
|
|
42,83,200
|
|
BALANCE AVAILABLE
|
|
4,75,43,650
केंद्र सरकारने आतापर्यंत 84.70  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत. 42.83  लाखापेक्षा अधिक मात्रा पुरवठा प्रक्रीयेत आहेत.
4.75 होऊन अधिक  कोटी न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.S.Tupe/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 190
सामाजिक न्याय आणि सबलीकरण मंत्रालय
AYJNISHD मुंबई द्वारे 40 वर्षांची कामगिरी साजरी
मुंबई, 9 ऑगस्ट 2023
अली यावर जंग नॅशनल इन्स्टिट्यूट ऑफ स्पीच अँड हिअरिंग डिसॅबिलिटीज  AYJNISHD अर्थात अली यावर जंग राष्ट्रीय मूकबधीर आणि कर्णबधीर संस्थेच्या 40 व्या वर्धापनदिन सोहळ्याचे उद्घाटन प्रमुख पाहुणे आणि आमदार अॅड. आशिष शेलार यांनी आज केले. विविध रंगीबेरंगी सांस्कृतिक उपक्रमांसह भव्य उद्घाटन सोहोळ्यात भारताच्या विविध भागांतील दिव्यांगजन कर्मचारी आणि विद्यार्थी आणि त्यांच्या कुटुंबांसह सर्व सहभागींना समावेश आणि संधी प्रदान करण्यात आली. ‘स्वातंत्र्याचा अमृत महोत्सव’ ही संकल्पना असलेल्या 75 वर्षांच्या कामगिरीच्या अनुषंगाने चार दशकांच्या कामगिरीचे प्रदर्शन, विविध क्षेत्रातील उत्क्रांती आणि प्रगतीचे प्रदर्शन करण्यासाठी या कार्यक्रमाद्वारे वातावरण निर्मितीही झाली.
AYJNISHD, ही मुंबईच्या वांद्रे पश्चिम येथील, भारत सरकारच्या सामाजिक न्याय आणि सक्षमीकरण मंत्रालयाच्या अंतर्गत दिव्यांग सक्षमीकरण विभागाच्या  प्रमुख सर्वोच्च राष्ट्रीय संस्थांपैकी एक आहे.
यावेळी बोलताना ॲड. आशिष शेलार यांनी मुंबईतील तसेच देशातील मूकबधीर आणि कर्णबधीर व्यक्तींच्या समस्या दूर करण्यासाठी शिक्षक, कर्मचारी आणि विद्यार्थ्यांनी केलेल्या सेवा, प्रयत्नांचे कौतुक केले. भारत सरकारच्या या संस्थेने गेल्या 40 वर्षांपासून समाजातील सदस्यांना दिलेल्या अविरत सेवेबद्दल त्यांनी अभिनंदन केले. त्यांनी 10 - 20 वर्षे सेवा पूर्ण केलेल्या सर्व कर्मचार्यांना पुरस्कृत प्रदान केला आणि AYJNISHD च्या विद्यार्थ्यांमधील उत्कृष्ट कामगिरी करणाऱ्यांचा सत्कार केला.
वर्धापन दिनाच्या कार्यक्रमाचा एक भाग म्हणून, डॉ. हंस, ईसी सदस्य, कॉक्लियर प्रत्यारोपण सर्जन यांनी ‘कॉक्लियर इम्प्लांट: तंत्र आणि तंत्रज्ञानातील बदलत्या कलाचा अंगिकार’ या विषयावर चर्चा केली. या सत्राचे उद्दिष्ट श्रवणदोष असलेल्या मुलांसाठी कॉक्लियर इम्प्लांटच्या क्षेत्रात तंत्रज्ञानाच्या वापरातील अलीकडील वैज्ञानिक कल प्रदान करणे हा आहे.
S.Patil/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 53
गृह मंत्रालय
संयुक्त अरब अमिरातीचे राष्ट्रपती आणि अबू धाबीचे शासक दिवंगत महामहिम शेख खलिफा बिन झायेद अल नह्यान यांच्या सन्मानार्थ उद्या एक दिवसाचा राष्ट्रीय दुखवटा
नवी दिल्ली, 13 मे 2022
संयुक्त अरब अमिरातीचे राष्ट्रपती आणि अबू धाबीचे शासक महामहीम शेख खलिफा बिन झायेद अल नह्यान यांचे निधन झाले आहे. त्यांच्या सन्मानार्थ, भारत सरकारने उद्या संपूर्ण देशात एक दिवसाचा राष्ट्रीय दुखवटा पाळण्याचा निर्णय घेतला आहे.
देशभरात ज्या इमारतींवर राष्ट्रीय ध्वज नियमितपणे फडकवला जातो त्या सर्व इमारतींवर उद्या राष्ट्रध्वज अर्ध्यावर फडकवला जाईल आणि त्या दिवशी कोणतेही अधिकृत मनोरंजनाचे कार्यक्रम होणार नाहीत .
S.Patil/ S.Kane/ P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
पर्यावरण, वन एवं जलवायु परिवर्तन मंत्रालय
हवेतील प्रदूषण कमी करण्यासाठी धूळ नियंत्रणासाठी कठोर उपाय योजण्याचे वायू गुणवत्ता आयोगाचे निर्देश
दिल्ली- एनसीआर आणि परिसरामध्ये दिवसेंदिवस हवेमध्ये वाढणा-या प्रदूषणाचा आणि त्यामुळे निर्माण झालेल्या परिस्थितीचा आढावा वायू गुणवत्ता व्यवस्थापन आयोगाने घेतला. दिल्ली- एनसीआर आणि परिसरामधील हवेतील प्रदूषण कमी करण्यासाठी धूळ नियंत्रणासाठी उपायांची कठोरपणे अंमलबजावणी करण्याचे निर्देश आयोगाने दिले आहेत.
दिल्ली-एनसीआर आणि परिसरामध्ये प्रचंड प्रमाणावर चाललेली बांधकामे त्याचबरोबर करण्यात येणारे पाडकाम, यामुळे हवेमध्ये मोठ्या प्रमाणावर धूळ उडते. अशी कामे करताना, जे नियम निश्चित करण्यात आले आहेत, त्यानुसारच काम करण्यात यावे, धुळीकण हवेमध्ये मिसळणार नाहीत, याची काळजी घेण्याचे निर्देश देण्यात आले आहेत. यासंदर्भात केंद्रीय प्रदूषण नियंत्रण मंडळ, दिल्ली प्रदूषण नियंत्रण समिती यांनी निरीक्षण पथके नियुक्त केली आहेत. या पथकांनी ज्या भागात असे काम सुरू आहे, त्याची पाहणी करून प्रदूषण नियंत्रणासाठी उपाय योजनांची अंमलबजावणी होते की नाही, याचे निरीक्षण करून योग्य ती कारवाई करण्यास सांगण्यात आले आहे.
या संदर्भात पर्यावरण, वन आणि हवामान बदल मंत्रालयाने निश्चित केलेल्या मार्गदर्शक नियमांचे पालन करण्यात आले नाही, तर संबंधितांवर दंडात्मक कारवाई करण्यात यावी, तसेच बांधकाम अथवा पाडकाम थांबविण्यात यावे, असेही निर्देश देण्यात आले आहेत.
संरक्षण मंत्रालय
कोविड-19 विरुद्धच्या लढ्यात सुमारे 2,000 एनसीसी प्रशिक्षणार्थी आणि 50,000 हून अधिक स्वयंसेवक कार्यरत
नवी दिल्ली, 11 एप्रिल 2020
कोविड-19 महामारीविरुद्धच्या लढ्यात 1 एप्रिल 2020 पासून राष्ट्रीय छात्र सेनेचे प्रशिक्षणार्थी  स्वयंसेवक, 'एनसीसी योगदान' या उपक्रमाअंतर्गत नागरी, संरक्षण आणि पोलिस कर्मचार्यांच्या खांद्याला खांदा लावून नागरी प्रशासनास मदत करीत आहेत. सुमारे 2,000 प्रशिक्षणार्थींची याआधीच 12 राज्ये आणि केंद्रशासित प्रदेशांमध्ये नेमणूक करण्यात आली आहे, ज्यात तामिळनाडूमध्ये जास्तीत जास्त तैनात असून त्यातील 306 प्रशिक्षणार्थी विविध कर्तव्ये पार पाडत आहेत. ही संख्या दिवसेंदिवस वाढत आहे.
लॉकडाऊन चालूच असल्याने अधिकाधिक राज्ये विविध कामांसाठी एनसीसी स्वयंसेवकांची मागणी करीत आहे. राष्ट्रीय छात्र सेनेच्या मुख्यालयाचे महासंचालक या प्रशिक्षणार्थी स्वयंसेवकांच्या संख्येवर लक्ष ठेवून आहेत. 'एनसीसी योगदान' या उपक्रमाअंतर्गत आत्तापर्यंत सुमारे 50,000 स्वयंसेवकांनी स्वेच्छेने काम केले आहे.
या कर्तव्यपूर्तीसाठी 18 वर्षांवरील वरिष्ठ विभागातील मुले आणि मुलींना स्वयंसेवक म्हणून नेमले जाते. हे प्रशिक्षणार्थी स्वेच्छेने कार्यात योगदान देत आहेत. तैनात करण्यापूर्वी हे प्रशिक्षणार्थी प्रशिक्षित असल्याची आणि त्यांना सोपविल्या जाणाऱ्या कामाबद्दल ते अवगत असल्याची खातरजमा केली जाते.
सर्व प्रशिक्षणार्थीना त्यांच्या तैनातीच्या वेळी मास्क, ग्लोव्ज इत्यादी योग्य ती सुरक्षा उपकरणे पुरविली जात असल्याची खात्री राज्य यंत्रणा करुन घेत आहे. प्रशिक्षणार्थींच्या सुरक्षिततेसाठी अधिकारी, कनिष्ठ आयुक्त अधिकारी, कायमस्वरूपी मार्गदर्शक कर्मचारी आणि एनसीसीचे सहाय्यक अधिकारी यांच्या देखरेखीखाली या प्रशिक्षणार्थींची नेमणूक केली जात आहे. ज्या राज्यांनी एखादा विभाग सील केला असेल किंवा हॉटस्पॉट म्हणून घोषित केला असेल अशा ठिकाणी या प्रशिक्षणार्थींची नेमणूक केली जात नाही.
वाहतूक व्यवस्थापन, पुरवठा साखळी व्यवस्थापन, खाद्यपदार्थांची तयारी व पॅकेजिंग, अन्न व आवश्यक वस्तूंचे वितरण, रांग व्यवस्थापन, सामाजिक अंतर, नियंत्रण केंद्रांचे व्यवस्थापन आणि सीसीटीव्ही कंट्रोल रूम अशा विविध कर्तव्यासाठी हे प्रशिक्षणार्थी तैनात आहेत. याशिवाय एनसीसी प्रशिक्षणार्थी ट्विटर, इन्स्टाग्राम आणि व्हॉट्सअॅप इत्यादी समाज माध्यमांवर संदेश पाठवून कोविड -19 विरुद्धच्या लढ्यात नागरिकांना जागरूक करीत आहेत.
या देशाला सर्वात मोठी गरज असताना एनसीसी पुन्हा एकदा आपला बिनदिक्कत पाठिंबा देऊन चर्चेत आली आहे. आज संपूर्ण देशभरात 14 लाख लोक तैनात असून 29 राज्य आणि 9 केंद्रशासित प्रदेशांमध्ये एनसीसीची 17 संचालनालय आहेत. या संचालनालयाचे पुढे 99 गट आणि 6२6 युनिटमध्ये विभागणी झाली आहे, जेणेकरून सर्व राज्यांत जिल्हा प्रशासनाकडे प्रशिक्षणार्थींची उपलब्धता सुनिश्चित होईल. सूचना व पुरवठा साखळी व्यवस्थापन कर्तव्यांसाठी प्रशिक्षणार्थींच्या वापराबाबतच्या सूचना विविध जिल्हा मुख्यालयात पोहोचल्या असल्याने जिल्हा प्रशासनाकडून एनसीसी संचालकांकडून त्यांच्या मागणीविषयी पाठपुरावा केला जात आहे.
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्यावत माहिती
राज्ये आणि केन्द्र शासित प्रदेशांना 72.01 कोटींपेक्षा अधिक लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 5.75 कोटींहून अधिक लसीच्या न वापरलेल्या उपयोगी मात्रा शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केन्द्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केन्द्र शासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केन्द्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करून राज्ये आणि केन्द्र शासित प्रदेशांना त्याचा मोफत पुरवठा करत आहे .
|
|
VACCINE DOSES
|
|

|
|
SUPPLIED
|
|
72,01,73,325
|
|
BALANCE AVAILABLE
|
|
5,75,43,795
केंद्र सरकारने आतापर्यंत 72.01  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत. 5.75  कोटी न वापरलेल्या उपयोगी मात्रा अजूनही राज्ये आणि केन्द्र शासित प्रदेशांकडे उपलब्ध आहेत.
कोळसा मंत्रालय
ऊर्जा प्रकल्पांची मागणी पुरवण्यासाठी देशात पुरेसा कोळसा साठा असल्याचे कोळसा मंत्रालयाचे स्पष्टीकरण
वीजपुरवठा खंडित होण्याची भीती अनाठायी
या वर्षात कोळशापासूनच्या ऊर्जानिर्मितीत 24 टक्क्यांची वाढ
प्रचंड पाउस असतांना देखील कोल इंडिया लिमिटेड कडून, ऊर्जा क्षेत्राला 225 मेट्रिक टन कोळशाचा पुरवठा
देशातील ऊर्जा निर्मिती केंद्रांची गरज भागवू शकेल, एवढा पुरेसा कोळसा साठा उपलब्ध असल्याचे स्पष्टीकरण केंद्रीय कोळसा मंत्रालयाने दिले आहे. वीजपुरवठा खंडित होण्याची भीती अनाठायी असून, असे काहीही होणार नाही, असं त्यांनी स्पष्ट केले आहे. सध्या ऊर्जा प्रकल्पांकडे 72 लाख टन इतका कोळसा साठा असून आणखी चार दिवसांसाठी तो पुरेसा आहे. आणि कोल इंडिया लिमिटेडकडे आणखी 400 लाख टन साठा असुन त्याचा पुरवठा उर्जा केंद्रांना केला जात आहे.
यावर्षी देशांतर्गत, कोळशापासून ऊर्जानिर्मिती 24% ची वाढ झाली आहे.  कोळसा कंपन्यांकडून होणाऱ्या कोळसा पुरवठ्यामुळेच ही वाढ शक्य झाली आहे. सध्या देशातल्या सर्व औष्णिक ऊर्जा प्रकल्पांना दररोज, 18.5 लाख टन कोळसा लागतो. मात्र, यंदा पाउस लांबल्याने, कोळसा पुरवठ्यात अडचणी आल्या.प्रकल्पांमध्ये लागणाऱ्या कोळशाचा पुरवठा रोजच केला जातो.त्यामुळेच, कोळशाच्या उपल्ब्धतेबाबत कुठलीही भीती बाळगली जाऊ नये, असे कोळसा मंत्रालयाने स्पष्ट केले आहे. खरे तर, यंदाच्या वर्षात देशांतर्गत कोळसा उत्पादनामुळे कोळशाच्या आयातीला पर्याय उभा केला आहे.
देशभरात यंदा प्रचंड पाउस पडत असूनही, कोल इंडिया लिमिटेड ने उर्जा कंपन्यांना 255 मेट्रिक टन कोळशाचा पुरवठा केला. यंदा सीआयएलने सर्वाधिक H-1 पुरवठा केला. सीआयएल कडून वीजनिर्मिती कंपन्यांना दररोज 14 लाख टन कोळशाचा पुरवठा केला जातो. पाउस कमी झाल्यानंतर लगेचच हा पुरवठा दररोज 15 लाख करण्यात आला असून लवकरच त्यात आणखी भर घातली जाणार आहे
देशांतर्गत कोळसा साठ्यामुळे देशात, मुसळधार पाउस, कोळशाच्या आयातीत घट, आणि कोळशाच्या च्या मागाणीत अचानक वाढ अशा अडचणी असतांनाही, ऊर्जानिर्मितीला पाठबळ मिळाले आहे. चालू आर्थिक वर्षात, कोळसा पुरवठ्यात विक्रमी वाढ होण्याचा अंदाज वर्तवण्यात आला आहे.
आंतरराष्ट्रीय बाजारात, कोळशाच्या किमती वाढल्याने, आयात होणाऱ्या कोळशात सुमारे 30 % पर्यंत घट झाली आहे, मात्र देशांतर्गत कोळसा उत्पादन 24 टक्क्यांनी वाढले आहे.
देशात कोळशाची स्थिती समाधानकारक असून कोल इंडिया तर्फे दररोज, 2.5 लाख टन कोळसा, बिगर वीजनिर्मितीही कंपन्यांना पाठवला जात आहे.
ग्राहक व्यवहार, अन्न आणि सार्वजनिक पुरवठा मंत्रालय
प्रधानमंत्री गरीब कल्याण योजनेअंतर्गत, मे महिन्यात 55 कोटी आणि जून महिन्यात 2.6 कोटी लाभार्थ्याना मोफत अन्नधान्याचे वाटप – श्री पांडेय
नवी दिल्ली, 3 जून 2021
केंद्रीय अन्नधान्य आणि सार्वजनिक वितरण विभागाचे सचिव, सुधांशू पांडेय यांनी आज नवी दिल्लीत प्रसारमाध्यमांना प्रधानमंत्री गरीब कल्याण अन्न योजना- भाग तीन आणि ‘एक देश, एक शिधापत्रिका’ योजनेच्या प्रगतीविषयी माहिती दिली.
प्रधानमंत्री गरीब कल्याण योजनेच्या अंमलबजावणीविषयी बोलतांना ते म्हणाले की आतापर्यंत, या योजनेच्या तिसऱ्या टप्प्याअंतर्गत, 63.67 लाख मेट्रिक टन  अन्नधान्याची उचल राज्ये आणि केंद्रशासित प्रदेशांनी अन्न आणि सार्वजनिक विभागाकडून केली आहे. 34 राज्ये/केंद्रशासित प्रदेशांनी सुमारे 28 लाख मेट्रिक टन अन्नधान्य अन्न सुरक्षा योजनेच्या 55 कोटी लाभार्थ्यांना मे 2021 मध्ये वितरीत केले आहे. तसेच राज्यांनी सुमारे 1.3 लाख मेट्रिक टन अन्नधान्य जून महिन्यात याच योजनेच्या सुमारे 2.6 कोटी लाभार्थ्यांना वितरीत केले आहे . कोविड नियमांचे पूर्ण पालन करत ही वितरण प्रक्रिया झाली, असेही त्यांनी सांगितले.
त्याशिवाय, आज म्हणजे तीन जून 2021 पर्यंत, राष्ट्रीय अन्नसुरक्षा कायद्याअंतर्गत, अनुक्रमे 90% आणि 12 % लाभार्थ्यांना मे आणि जून महिन्यासाठीचे अन्नधान्य वितरीत करण्यात आले आहे. यासाठी, अन्न अनुदानस्वरूपात मे आणि जून महिन्यात 13,000 कोटी रुपये देण्यात आले आहेत. प्रधानमंत्री गरीब कल्याण अन्न योजनेच्या अंमलबजावणीसाठी, आतापर्यंत मे आणि जून महिन्यात, 9,200 कोटी रुपये देण्यात आले आहेत.
अन्न आणि सार्वजनिक वितरण विभाग सातत्याने या योजनेचा आढावा घेत असून, राज्ये आणि केंद्रशासित प्रदेशांकडे या योजनेची विविध माध्यमांद्वारे अधिकाधिक प्रसिद्धी करण्याबाबत पाठपुरावाही करत आहे, अशी माहिती पांडेय यांनी यावेळी दिली.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
पंतप्रधान कार्यालय
पंतप्रधानांनी वाहिली स्वातंत्र्यसैनिक चंद्रशेखर आझाद यांना त्यांच्या जयंतीनिमित्त श्रद्धांजली
पंतप्रधान नरेंद्र मोदी यांनी स्वातंत्र्यसैनिक चंद्रशेखर आझाद यांना त्यांच्या जयंतीनिमित्त आदरांजली वाहिली आहे.
आपल्या ट्विट मध्ये पंतप्रधानांनी म्हटलं आहे की
देशाचे महान सुपुत्र चंद्रशेखर आझाद यांना जयंतीनिमित्त कोटी कोटी प्रणाम. मातृभूमीच्या रक्षणासाठी त्यांनी दिलेल्या बलिदानाची गाथा देशवासियांना नेहमीच प्रेरणा देत राहील.
गृह मंत्रालय
राष्ट्रपती भवनात आज होणाऱ्या नागरी सन्मान समारंभ-1 मध्ये राष्ट्रपती राम नाथ कोविंद वर्ष 2022 साठीचे पद्मविभूषण, पद्मभूषण आणि पद्मश्री पुरस्कार प्रदान करणार
नवी दिल्ली, 21 मार्च 2022
राष्ट्रपती राम नाथ कोविंद आज राष्ट्रपती भवनात होणाऱ्या नागरी सन्मान समारंभ- I मध्ये वर्ष 2022 साठीचे दोन पद्मविभूषण, आठ पद्मभूषण आणि 54 पद्मश्री पुरस्कार प्रदान करतील. आजच्या समारंभात राधे श्याम आणि जनरल बिपिन रावत  यांना पद्मविभूषण पुरस्कार देऊन गौरवण्यात येईल. गुलाम नबी आझाद, गुरमीत बावा , एन. चंद्रशेखरन, देवेंद्र झाझरिया, राशीद खान, राजीव महर्षी, डॉ. सायरस पूनावाला आणि सच्चिदानंद स्वामी यांना पद्मभूषण पुरस्कार प्रदान केले जातील. नागरी सन्मान समारंभ -II 28 मार्च रोजी होणार आहे.
पद्मविभूषण, पद्मभूषण आणि पद्मश्री या तीन श्रेणींमध्ये हे पुरस्कार प्रदान केले जातात. कला, सामाजिक कार्य, सार्वजनिक घडामोडी, विज्ञान आणि अभियांत्रिकी, व्यापार आणि उद्योग, औषध, साहित्य आणि शिक्षण, क्रीडा, नागरी सेवा इत्यादी विविध शाखा /कार्यक्षेत्रात हे पुरस्कार दिले जातात. 'पद्मविभूषण' हा पुरस्कार उल्लेखनीय आणि अतुलनीय सेवेसाठी दिला जातो. उच्च श्रेणीतील अतुलनीय सेवेसाठी ‘पद्मभूषण’ आणि कोणत्याही क्षेत्रातील अतुलनीय सेवेसाठी ‘पद्मश्री पुरस्काराने गौरवण्यात येते. दरवर्षी प्रजासत्ताक दिनी या पुरस्कारांची घोषणा केली जाते.
राष्ट्रपती भवनात आयोजित समारंभात राष्ट्रपतींच्या हस्ते पुरस्कार प्रदान केले जातात. या वर्षी एकूण 128 पद्म पुरस्कार प्रदान केले जात आहेत, यात दोन पुरस्कार विभागून दिले जाणार आहेत . यंदाच्या पुरस्कार विजेत्यांच्या यादीत चार पद्मविभूषण, 17 पद्मभूषण आणि 107 पद्मश्री पुरस्कारांचा समावेश असून यापैकी 34 महिला आहेत. या यादीमध्ये परदेशी/एन आर आय /पी आय ओ /ओ सी आय या श्रेणीतील 10 व्यक्ती आहेत आणि 13 जणांना मरणोत्तर पुरस्कार दिला जाणार आहे.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी हरदीप पुरी यांचा लेख केला सामायिक
नवी दिल्ली, 14 मार्च 2023
पंतप्रधान नरेंद्र मोदी यांनी केंद्रीय मंत्री हरदीप पुरी यांनी लिहिलेला लेख सामायिक केला आहे.
पंतप्रधान कार्यालयाने ट्विट केले की:
केंद्रीय मंत्री@ हरदीप पुरी यांनी अमृत काळात पारंपरिक इंधनासह अक्षय ऊर्जा ही भारताच्या ऊर्जा सुरक्षेची गुरुकिल्ली कशी आहे हे आपल्या लेखात दिले आहे...नक्की वाचा!
N.Chitale/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
भारतीय निवडणूक आयोग
गोवा, मणीपूर, पंजाब, उत्तराखंड आणि उत्तर प्रदेशातील विधानसभा निवडणुकांसाठी भारतीय निवडणूक आयोगाकडून निरीक्षकांच्या बैठकीचे आयोजन
नवी दिल्ली, 14 जानेवारी 2022
भारतीय निवडणूक आयोगाने गोवा, मणीपूर, पंजाब, उत्तराखंड आणि उत्तर प्रदेशातील आगामी विधानसभा निवडणुकांसाठी तैनात करण्यात येणाऱ्या निरीक्षकांना माहिती देण्यासाठी एका बैठकीचे आयोजन केले. या विधानसभा निवडणुकांचे वेळापत्रक 8 जानेवारी 2022 रोजी जाहीर करण्यात आले होते. या बैठकीला 1400 पेक्षा जास्त अधिकारी उपस्थित होते. त्यापैकी 140 अधिकारी नवी दिल्लीच्या विज्ञान भवनात प्रत्यक्ष उपस्थित होते तर राज्ये/ केंद्रशासित प्रदेशातून इतर अधिकारी दूरदृश्य प्रणालीच्या माध्यमातून बैठकीत सहभागी झाले. आयएएस, आयपीएस, आयआरएस आणि देशातील इतर लेखा सेवांमधील अधिकारी सामान्य, पोलिस आणि खर्च निरीक्षक म्हणून तैनात करण्यात आले आहेत.
या बैठकीमध्ये बोलताना मुख्य निवडणूक अधिकारी सुशील चंद्रा म्हणाले की हे निरीक्षक म्हणजे भारतीय निवडणूक आयोगाचे डोळे आणि कान आहेत आणि या निवडणुका मुक्त, न्याय्य, पारदर्शक आणि सुरक्षित वातावरणात व्हाव्यात यासाठी सर्व मुद्यांवर त्यांची अतिशय बारकाईने दृष्टी असली पाहिजे. निवडणुकांमध्ये कोणत्याही प्रकारे पैशांचा गैरवापर होऊ नये, यासाठी निवडणूक आयोगाचे कठोर धोरण अधोरेखित करताना गैरप्रकारांना आळा घालण्यासाठी, या निरीक्षकांनी आपल्या कौशल्याचा पुरेपूर वापर करण्याचे आवाहन मुख्य निवडणूक आयुक्तांनी केले.
निवडणुक नियमांच्या उल्लंघनाची माहिती सबंधीताना देण्यासाठी नागरिकांना सक्षम करणाऱ्या आणि त्यामुळे भरारी पथके, देखरेख पथकांच्या माध्यमातून तातडीची कारवाई करण्यासाठी उपयुक्त असलेल्या सी व्हिजिलची पुरेपूर प्रसिद्धी करण्यावर भर देण्याची त्यांनी निरीक्षकांना सूचना केली. निरीक्षकांनी जास्तीत जास्त मतदान केंद्रांना भेटी द्याव्यात आणि ज्येष्ठ नागरिक, दिव्यांग, महिला मतदारांना आवश्यक त्या सुविधा उपलब्ध असल्याची खातरजमा करावी असे त्यांनी सांगितले.
N.Chitale/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
राष्ट्रपती कार्यालय
गुरूनानक देव जी जयंतीच्या पूर्वसंध्येला राष्ट्रपतींच्या शुभेच्छा
नवी दिल्ली, 7 नोव्हेंबर 2022
भारताच्या राष्ट्रपती द्रौपदी मुर्मू यांनी जनतेला गुरूनानक देव जी जयंतीच्या पूर्वसंध्येला शुभेच्छा दिल्या आहेत.
आपल्या संदेशात राष्ट्रपती म्हणाल्या, “गुरुनानक देवजी यांच्या जयंतीच्या शुभ प्रसंगी, मी सर्व देशबांधवांना आणि परदेशात स्थायिक झालेल्या भारतीयांना आणि शीख बंधू आणि भगिनींना शुभेच्छा देते.
गुरुनानक देवजी यांनी ‘एक ॐकार’ हा संदेश दिला. याचा अर्थ असा आहे, की परमेश्वर एक आहे आणि सर्वव्यापी आहे. त्यांनी आपल्याला प्रेम, एकता आणि बंधुभाव आचरणात आणावा यासाठी प्रेरणा दिली. ‘जपजी साहिब’ यांच्या शिकवणीतून आपण आयुष्यात सत्य, त्याग आणि नैतिक आचरण ही शाश्वत मूल्ये अंगीकारली पाहिजे.” ‘किरत करो’ आणि ‘वंड छको’ हे संदेश आपल्याला प्रामाणिकपणे जगायला आणि उपलब्ध स्रोत इतरांसोबत वाटून घ्यायला प्रेरणा देतात. गुरु नानक देवजी यांनी आपल्याला नम्रता आणि मानवतेची सेवा करण्याचा संदेश दिला. त्यांची शिकवण आपल्याला शांती आणि समृद्धीच्या दिशेने मार्गदर्शन करेल.
या शुभ प्रसंगी आपण त्यांची शिकवण आचरणात आणूया आणि मानवतेच्या कल्याणाच्या भावनेने कार्य करुया.”
राष्ट्रपतींचा हिंदी संदेश बघण्यासाठी इथे क्लिक करा.
N.Chitale/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 104
संरक्षण मंत्रालय
'रक्तदान करा-जीव वाचवा'- मानवी जीव वाचवण्यासाठी दक्षिण कमांडच्या सैनिकांकडून व्यापक रक्तदान मोहीम
देशाच्या दक्षिण भागात लष्कर दिनाच्या अगोदर आयोजित करण्यात येत असलेल्या विविध कार्यक्रमांचा भाग म्हणून महाराष्ट्र, गोवा, कर्नाटक, केरळ, तेलंगण, तामिळनाडू, गुजरात, राजस्थान,मध्यप्रदेश आणि उत्तर प्रदेश या राज्यांच्या विविध भागांमध्ये तैनात सैन्याच्या कार्यालये आणि युनिट्सकडून आज व्यापक रक्तदान मोहीम हाती घेण्यात आली. भारतीय लष्कराने ही मानवतावादी मोहीम प्रमुख सरकारी रूग्णालये आणि सामाजिक संस्थांच्या सहकार्याने हाती घेतली असून गरजू रूग्णांना योग्य वेळेवर दान केलेले रक्त पोहचावे, याची सुनिश्चिती करण्यासाठी ही मोहीम होती.
'रक्तदान करा-जीव वाचवा' या संकल्पनेंतर्गत ही रक्तदान मोहीम आयोजित करण्यात आली होती. दक्षिण कमांडने येत्या 15 जानेवारी 2023 रोजी होत असलेल्या भारतीय लष्कराच्या 75 व्या स्थापना दिनानिमित्त ही रक्तदान शिबिरे आयोजित केली. स्वयंस्फूर्तीने केलेल्या रक्तदानातून 7,500 बाटल्या रक्त जमा करण्यात आले. तसेच आपत्कालीन परिस्थितीत वापरता येण्यासाठी 75,000 स्वयंसेवकांनी केलेल्या रक्तदानाद्वारे रक्तसाठा संकलित करण्यात आला. लष्करी कर्मचारी आणि त्यांच्या कुटुंबियांकडून, तसेच मुलकी संरक्षण कर्मचारी, राष्ट्रीय छात्र सेनेचे कॅडेट्स, महाविद्यालयीन विद्यार्थी, सैनिकी शाळांचे शिक्षक आणि जीवनाच्या सर्व स्तरांतील स्वयंसेवकांचा अभूतपूर्व प्रतिसाद या मोहीमेस मिळाला. दक्षिण कमांडवर ज्या क्षेत्राची जबाबदारी आहे त्या दहा राज्यांतील सर्व प्रमुख शहरांमध्ये तसेच दुर्गम भागातील प्रदेशांमध्येही ही शिबिरे आयोजित केली होती.
पुणे येथे कमांड रूग्णालय, आर्मी इन्स्टिट्यूट ऑफ कार्डिओ थोरॅसिक सायन्सेस, खडकी आणि खडकवासला येथील लष्करी रूग्णालय या चार ठिकाणी रक्तदान मोहीम हाती घेण्यात आली. येथे जवळपास 700 बाटल्या रक्त संकलित करण्यात आले. पुण्यातील रक्तदान मोहीमेचे उद्घाटन दक्षिण कमांड मुख्यालयाचे चीफ ऑफ स्टाफ लेफ्टनंट जनरल मंजीत कुमार यांच्या हस्ते करण्यात आले.
दक्षिण कमांडने ज्या ठिकाणी रक्तदान मोहीम हाती घेतली त्यांची यादी खाली दिली आहे.
|
|
राज्य
|
|
शहरे
|
|
महाराष्ट्र
|
|
मुंबई, पुणे, खडकी, खडकवासला, देहू रोड, कामटी, पुलगाव, अहमदनगर, देवळाली आणि औरंगाबाद
|
|
गोवा
|
|
पणजी
|
|
राजस्थान
|
|
जोधपूर, नसिराबाद, जैसलमेर, लौंगेवाला, उदयपूर, निवारू, अलवार, माऊंट अबु, अजमेर आणि जलिपा
|
|
गुजरात
|
|
गांधीनगर, अहमदाबाद, जामनगर, ध्रांगध्रा, आणि भुज
|
|
मध्यप्रदेश
|
|
बबिना, सौगोर, धाना, ग्वाल्हेर, भोपाळ
|
|
तेलंगण
|
|
सिकंदराबाद आणि हैदराबाद
|
|
तामिळनाडू
|
|
कोईंमतूर, चेन्नई आणि वेलिंग्टन
|
|
केरळ
|
|
थिरूवनंतपुरम, कन्नूर
|
|
कर्नाटक
|
|
बंगळुरू आणि बेळगावी
|
|
उत्तरप्रदेश
|
|
झाशी
'रक्तदान करा-जीव वाचवा' या संकल्पनेंतर्गत आयोजित या मोहीमेने सैनिक-नागरिक संबंध अधिक दृढ होण्यासाठी मोठे योगदान दिले असून संकटकाळात नागरिकांच्या खांद्याला खांदा लावून उभे राहण्याची भारतीय लष्कराची वचनबद्धता पुन्हा एकदा व्यक्त केली आहे. समाजाच्या सर्व स्तरातील लोकांना विशेषतः युवकांना समाजाप्रती कर्तव्य बजावण्यासाठी आणि मौल्यवान जीव वाचू शकतील, यादृष्टीने सहभाग घेण्यासाठी प्रेरित करण्यासाठी असे उदात्त उपक्रम दीर्घकाळ पुढेही सुरू राहील.
लष्करी कमांड आणि युनिट्सच्या वरिष्ठ लष्करी कमांडर्सनी नागरिकांचे त्यांच्या अनमोल योगदानासाठी आणि ही मोहीम भव्य स्तरावर यशस्वी करण्यासाठी आभार मानले आहेत.